**Раздел 2**

**МЕТОДИКА**

**ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА;**

Обществената поръчка се възлага въз основа на „**икономически най-изгодната оферта**”. Икономически най-изгодната оферта се определя въз основа на критерий за възлагане „**оптимално съотношение качество/цена**“ по чл. 70, ал. 2, т. 3 от ЗОП.

На оценка по настоящата методика подлежат предложения които са в съответствие с Техническите спецификации и да не бъдат преценени като „Недопустима оферта”. „Недопустима оферта” е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

Комплексната оценка („КО“) на всеки участник се получава като сума от оценките на офертата по следните показатели:

***Срок за изготвяне на окончателен доклад и технически паспорт (С1)* Тежест: 40**

***Предложена цена* *(ПЦ)* Тежест: 60**

**КО = 0,4 х С1 + 0,6 х ПЦ,** където:

„КО“ е комплексната оценка на конкретната оферта на участника;

„С1“ е оценката по показателя „***Срок за изготвяне на окончателен доклад и технически паспорт***”, с относителната тежест 0,4 в крайната оценка.

„ПЦ“ е оценката по показателя „***Предложена цена***”, с относителната тежест 0,6 в крайната оценка.

**Максималната стойност на комплексната оценка (КО) е 10 точки.**

Оценките по отделните показатели се представят в числово изражение с точност до втория знак след десетичната запетая.

**І. Начин за определяне на оценките по всеки показател**

1. Определянето на оценката по показателя „***Срок за изготвяне на окончателен доклад и технически паспорт*** ” (С1) се изчислява по следната формула:

**С1n = С1nмин. / С1nучастник х10**, където:

С1nмин – предложения най-кратък срок за изготвяне на окончателния доклад и техническия паспорт;

С1nучастник – предложения от съответния участник срок.

*\*Предложеният* *срок за* ***изготвяне и предаване*** *на Възложителя на* ***окончателен доклад и Технически паспорт*** *на строежа, съгласно Наредба № 5/28.12.2006г. за техническите паспорти на строежите не може да бъде* ***по-кратък от 5(пет) календарни дни и по-дълъг от 10(десет) календарни дни от датата на съставяне на Констативен акт за установяване годността за приемане на строежа (образец № 15) на основание чл. 176, ал.1 от ЗУТ.***

2. Определянето на оценката по показателя **„Предложена цена” (ПЦ)** се изчислявапо следната формула:

**ПЦ= ПЦ*мин.* / ПЦ*участник* х10,** където:

ПЦ*мин* – предложена най-ниска цена за изпълнение на поръчката;

ПЦ*участник* – предложена цена от съответния участник.

*Участник предложил цена по-висока от прогнозната цена, ще бъде отстранен от участие в процедурата.*

**II. Необичайно благоприятни оферти**

Когато предложение в офертата на участник, свързано с цена е с повече от 20 на сто по-благоприятно от средната стойност на предложенията на останалите участници по същия показател за оценка, възложителят ще изиска подробна писмена обосновка за начина на неговото образуване, която трябва да се представи в 5-дневен срок от получаване на искането. Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

**Възложителят няма да приеме оферта**, когато се установи, че предложените в нея цена е с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с социалното и трудовото право, приложими колективни споразумения и/или разпоредби на международното социално и трудово право, които са изброени в приложение № 10 от ЗОП.

**Възложителят няма да приеме оферта**, когато се установи, че предложената в нея цена е с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

**III. Указания за прилагане на методиката и избор на изпълнител**

Когато комплексните оценки на две или повече оферти са равни, с предимство се класира офертата с по-ниска предложена цена.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани по горния ред.